Gryvos geležinkelio stotis

Gryvos geležinkelio stotis (iki 1921 m. Kalkūnų geležinkelio stotis, Kalkuonės geležinkelio stotis) – geležinkelio stotis Daugpilyje, Vilniaus–Daugpilio geležinkelio linijoje.

 Istorija 

Pastatyta 1862 m. kaip Kalkūnų stotis Peterburgo–Varšuvos geležinkelio ir Liepojos–Romnų geležinkelio susikirtimo vietoje. Jai suteikta IV klasė. 1874 m. atvesta atšaka iš Radviliškio. Tai buvo III klasės geležinkelio stotis.Kalkuonės ir Daugpilio geležinkelio stočių schema Pavadinta šalia esančio Kalkuonės kaimo vardu, nors jo teritorijoje ir nebuvo. 

Nepriklausomybės kovų  eigoje persekiodami besitraukiančias bolševikų  pajėgas 1919 m. rugpjūčio 30 d. Kalkuonės dvarą ir geležinkelio stotį užėmė Lietuvos kariuomenė, tačiau kitą dieną ją iš ten išstūmė Sovietų Rusijos pajėgos.Surgailis, Gintautas, Zarasų operacija, Visuotinė lietuvių enciklopedija

1921 m. atiteko miesto teises gavusiai Gryvai, tada pervadinta Gryvos geležinkelio stotimi. 1956 m. Gryva kartu su geležinkelio stotimi buvo prijungta prie Daugpilio miesto. 1963 m. prie Daugpilio pastatytas automobilių ir geležinkelio tiltas per Dauguvą leidžia nukreipti transportą iš kairiakrantės Dauguvos pusės (taip pat ir nuo buvusios Kalkuonės geležinkelio stoties) į dešinį krantą aplenkiant miesto centrą.

 Šaltiniai 

 Nuorodos 
 Станция Грива (Railwayz.info)

Kategorija:Daugpilis
Kategorija:Latvijos geležinkelio stotys